Document ID: /roh_data/filtered/fineweb-2-filterrobots_roh.jsonl.gz/36166

Miu num ei Astrid Alexandre, jeu sun cantadura. La canzun che jeu hai elegiu ei « Mon enfance », ina canzun da Barbara.
Ei s’ei stau u-grev da sedecider per ina canzun, e tuttina vei beingleiti viu ch’i stuess esser ina da Barbara, quei ei ina chansonnière franzosa che ha accumpignau mei ensasez schon da pign ensi. Ella ei ina ca, quella ha ina vusch fitg marcanta, quella sesa vid il clavazin tut persula, sche quei fascinava mei sco affon, saver: ah quei tonscha, ins sto bu ver in orchester, ins sto bu ver ina band, ins sa ver avunda preschientscha sch’ins ei persuls vid in clavazin. Epi l’auter eran quei semplamein er canzuns che fascinavan mei, ina vusch che fascinava mei, in’atmosfera per part fitg stgira ch’jeu capevel lu aun bu, e tuttina sentevel jeu che quei era ina dunna ca…, ina musicista, ina artista che vegn ad accumpignar mei duront mia veta.
Ed ossa la canzun che jeu vei elegiu ha num « Mon enfance », mia affonza, quei per l’ina perquei ca quei ei ina da mias preferidas. Jeu sun era in tec ina nostalgica, da la affonza, da quei temps senza quitaus e che tut era pusseivel. E per l’auter è quei era ina canzun che jeu sunel fetg bugen. Las canzuns da Barbara ein da quellas che van adina da sunar. E sch’jeu sun a casa e dovrel ina pintga pausa sai jeu senz’auter seser vi dal clavazin e sunar ina da quellas canzuns, e lu quei fa bein a mi. Quei ei in tec in cert ventil. E „Mon enfance“ ei ina che vegn or savens en da quels muments.